12.6.2023
ET
Euroopa Liidu Teataja
C 204/9
Lisaks teeb EKP ühise järelevalvemehhanismi uudsust silmas pidades ettepaneku võimaldada ühisele järelevalvemeh­ hanismile suurem paindlikkus seoses töö võimaliku ulatusega.
Selleks tuleks lisada säte, mis võimaldab asjakohastel juhtudel kahe või enama ühise järelevalvemehhanismi liikme kokkuleppel kasutada ühise järelevalvemehhanismi raamistikku alusena sektoriüleste analüüside koostamiseks täiendavatel liiduülestel ja sektoriülestel keskse kliirimisega seotud ühist huvi pakkuvatel teemadel.
1.5
Tunnustatud kolmandate riikide kesksete vastaspoolte järelevalve Üldiselt toetab EKP muudatusi, millega luuakse kolmandate riikide kesksete vastaspoolte tunnustamise protsessis suurem proportsionaalsus; samuti muudatusi, millega tagatakse, et ESMA saab teise taseme kolmandate riikide kesksetelt vastaspooltelt kogu vajaliku teabe oma järelevalvetegevuse läbiviimiseks.
EKP soovitab täpsustada emiteeriva keskpangaga konsulteerimise ulatust seoses teise taseme kolmandate riikide kesksete vastaspoolte järelevalvetegevuse ja -menetlustega.
Praegu on konsultatsioonide ulatus piiratud sellega, kas keskne vastaspool vastab emiteeriva keskpanga seisukohast viie asjakohase valdkonda nõuetele: võimendustagatised, likviidsusriski kontrollimine, tagatis, arveldus ja koostalitluskokkulepped (19).
Praktikas võib ESMA teatavate sätete kohaselt (20) vastu võtta ametlikke otsuseid kesksete vastaspoolte nõuetele vastavuse kohta nendes valdkondades; samuti võivad ESMA ja kesksete vastaspoolte järelevalvekomitee viia läbi teatavaid järelevalvealaseid hindamisi ja menetlusi.
Lisaks on võimendustagatise nõuded ette nähtud Euroopa turu infrastruktuuri määruse teatavates sätetes (21).
Oluline on konsulteerida emiteerivate keskpankadega selliste otsuste puhul, mis käsitlevad mudelite läbivaatamist, stressitestimist ja järeltestimist mudelite ja parameetrite kinnitamiseks, mille keskne vastaspool on kasutusele võtnud oma võimendustagatise nõuete, tagatisfondi sissemaksete, tagatisnõuete ja muude Euroopa turu infrastruktuuri määruse kohaste riskiohjemeetmete arvutamiseks (22).
Seetõttu soovitab EKP keskenduda emiteerivate keskpankadega konsulteerimisel jätkuvalt eelnimetatud viiele valdkonnale, kuid täpsustada ESMA õigusaktide liike, mille puhul tuleks emiteerivate keskpankadega konsulteerida (nt järelevalvealased hinnangud).
Lisaks peaks konsulteerimise kohustus hõlmama kõiki asjakohaseid Euroopa turu infrastruktuuri määruse sätteid, millega antakse ESMA-le õigus võtta vastu otsus või viia läbi järelevalvealane hindamine nendes valdkondades.
2.
Usaldatavusnõuete ajakohastamine
2.1
Keskse vastaspoole nõuete muutmine
2.1.1 Osalemise ja eraldatusega seotud nõuded EKP toetab ettepanekut muuta kesksete vastaspoolte liikmeks saamise nõudeid.
Finantssektoriväliste vastaspoolte keskse kliirimisega seotud eripärad on väga oluline teema, eriti arvestades hiljutisi kogemusi, mis on seotud turu erakordselt suurest volatiilsusest tulenevate lisatagatise nõuetega.
Seetõttu peaksid kesksed vastaspooled hoolikalt hindama finantssektoriväliste vastaspoolte konkreetset likviidsusprofiili enne otseliikmeks vastuvõtmist.
Kesksed vastaspooled peaksid eelkõige kontrollima, kas finantssektorivälised vastaspooled suudavad õigeaegselt täita võimalikke rangemaid võimendustagatise nõudeid või tagatisfondi sissemaksete nõudeid ka halvenenud turutingimustes.
Lisaks oleks õiguskindluse huvides vaja täpsustada Euroopa turu infrastruktuuri määrusega (23) kehtestatud finantssektoriväliste vastaspoolte kliirivaks liikmeks vastuvõtmise tingimuste koosmõju Euroopa Parlamendi ja nõukogu direktiivist 98/26/EÜ (24) tuleneva nõudega, mille kohaselt tuleb süsteemiks määratud kesksest vastaspoolest teavitada.
Sellega seoses teeb EKP ettepaneku täpsustada asjaomases regulatiivsete tehniliste standardite eelnõus (25) finantssektoriväliste vastaspoolte liikmeks võtmise kriteeriume.
Samuti teeb EKP ettepaneku lisada EKPSi liikmed nende asutuste loetellu, kellega ESMA peaks kõnealuse regulatiivsete tehniliste standardite eelnõu väljatöötamisel konsulteerima.
(19) (20) (21) (22) (23) (24)
Vt Euroopa turu infrastruktuuri määruse artiklid 41, 44, 46, 50 ja 54.
Vt Euroopa turu infrastruktuuri määruse artikli 25 lõige 2b ja artikli 25b lõige 1.
Vt Euroopa turu infrastruktuuri määruse artiklid 41 ja 49.
Vt Euroopa turu infrastruktuuri määruse artikkel 49; vt arvamuse CON/2017/39 punkt 2.3.
Vt Euroopa turu infrastruktuuri määruse artikli 17 lõige 4.
Euroopa Parlamendi ja nõukogu direktiiv 98/26/EÜ, 19. mai 1998, arvelduse lõplikkuse kohta makse- ja väärtpaberiarveldussüs­ teemides (EÜT L 166, 11.6.1998, lk 45).
(25) Vt kavandatava määruse artikli 1 punkti 29 alapunkt c, millega lisatakse uus lõige Euroopa turu infrastruktuuri määruse artiklile 37.